I 2024 kom Førre ut med debutalbumet Fagert, utgitt av Ta:lik Records. Albumet består av flerkulturert folkemusikk, fra Norge, Tyrkia og flere land i Balkan. Fagert startet som et bestillingsverk til Finnesloftet på Voss. Den eldste sangen på albumet ble skrevet på rundt samme tid som Finnesloftet ble bygd, og resten av sangene tar lytteren med på en reise gjennom tiden Finnesloftet har stått på Voss. Førre fikk støtte av Det norske komponistfond for å rekomponere sangene som gjør opp albumet, både kjente folketoner og egenkomponerte melodier. Musikerne som har bidratt på albumet er Torbjørn Økland som spiller gitarer, trompet, mandolin og bouzouki, Jo Asgeir Lie som spiller trekkspill og Kåre Opheim som spiller trommer og perkusjon. Albumet ble innspilt i ABC Studio i Etne sommeren 2024, med Kjetil Ulland som studiotekniker og produsent.